**VÍZTAKARÉKOSSÁGI PROGRAM**

**ADATKEZELÉSI TÁJÉKOZTATÓ KIVONAT**

A Carbonline Footprint Kft. alapvető kötelezettségének tekinti a személyes adatok védelméhez fűződő jog maradéktalan biztosítását működése körében, ezért minden rendelkezésünkre álló eszközzel és minden lehetséges módon arra törekszünk, hogy az Ön adatait az EU 2016/679 rendeletének („Általános Adatvédelmi Rendelet”) való legteljesebb megfeleléssel, illetve a vonatkozó egyéb jogszabályokkal összhangban kezeljük. Tekintettel arra, hogy a vonatkozó jogi szabályozás egyik legfőbb célja az átláthatóság biztosítása, a jelen dokumentumban kívánjuk tájékoztatni Önt személyes adatainak kezeléséről.

Jelen tájékoztató kizárólag egy külső érintett szempontjából, a Víztakarékossági program kapcsán az Adatkezelő által relevánsnak tekintett adatkezeléseket tartalmazza.

# Elsődleges, érintettek számára kapcsolattartásra kijelölt adatkezelő

**Carbonline Footprint Kft.**

Szolgáltató székhelye/levelezési címe: 1122 Budapest, Városmajor utca 1. b. ép. 2. em. 1.

Nyilvántartásba bejegyző bíróság: Fővárosi Törvényszék Cégbírósága

Nyilvántartási száma: Cg. 01-09-376460

Adószáma: 28842495-2-43

Honlap: <https://carbonline.hu/>

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, 2016. április 27. napján hatályba lépett 2016/679 számú Európai Parlamenti és Tanácsi (EU) rendelet (általános adatvédelmi rendelet, alábbiakban: GDPR) 13. és 14. cikkei alapján az Adatkezelők az érintettek részére a személyes adatok kezelésével kapcsolatban az alábbi tájékoztatást nyújtják:

|  |
| --- |
| Lakossági víztakarékossági programban való részvétel során gyűjtött adatok kezelése |
| **Az adatkezelés célja:** | a programban résztvevő személyek beazonosíthatósága az esetleges visszaélések kiszűrésére, illetve a program tekintetében releváns, a résztvevők szokásaira vonatkozó adatok megismerése, továbbá adatbázis építése a későbbi kapcsolattartáshoz |
| **Az érintettek köre:** | minden természetes személy, aki a programban részt vesz, és az adatait a részvétel során megadja |
| **A kezelt adatok forrása:** | érintettek |
| **A kezelt adatok köre:** | **Kezelt adat célja:** | **Az adatkezelés jogalapja:** | **Az adatkezelés időtartama:** |
| név  | azonosítás, megszólítás | hozzájárulás | az adat megadását követő ötödik év utolsó naptári napja |
| lakcím | azonosítás, visszaélések/duplikáció kiszűrése |
| e-mail cím | azonosítás, kapcsolattartás |
| lakóingatlan hasznos alapterülete | program szempontjából releváns |
| használati melegvíz előállításának módja | program szempontjából releváns |
| vízfelhasználási szokások | program szempontjából releváns |
| **Adatfeldolgozók és adatfeldolgozási tevékenység, címzettek:** | Adatkezelő nem vesz igénybe adatfeldolgozót, adatokat nem továbbít, kivéve hatóság, bíróság megkeresését, vagy érintett külön, ezirányú kérelmét.  |

# Adatkezelési alapelvek

A Carbonline Footprint Kft., mint adatkezelő betartja a GDPR-ban és a 2011. évi CXII. törvényben megfogalmazott minden alapelvet és hangsúlyosan kizárólag olyan személyes adatot kezel, amely az adatkezelés céljának megvalósulásához elengedhetetlen, és a cél elérésére alkalmas. A személyes adatokat csak a cél megvalósulásához szükséges mértékben és ideig kezeli, továbbá a tőle elvárható módon védi az érintettek személyes adatait. Amennyiben az adatkezelő adatfeldolgozót vesz igénybe, úgy tőle külön megállapodásban megköveteli az alapelvek és általában a GDPR és más vonatkozó jogszabályok szerinti működést és a jogkövetés bizonyítását.

# Kapcsolódó jogszabályok

* az „Európai Parlament és a Tanács (EU)” 2016/679. rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról;
* a 2011. évi CXII. törvény az információs önrendelkezési jogról és az információszabadságról.

# Az érintett jogai

**Az érintett jogai és jogalapok viszonyát a következő táblázat mutatja be, hogy az érintett számára egyértelmű legyen, hogy az alkalmazott jogalap esetén milyen jogaival élhet.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Előzetes tájékozódáshoz való jog | Hozzáférés joga | Helyesbítés joga | Törlés joga | Korlátozás | Adat-hordozhatóság | Tiltako-zás | Hozzájárulás visszavonása |
| Hozzájárulás | ✔ | ✔ | ✔ | ✔ | ✔ | ✔ | ✖ | ✔ |
| Megállapodás | ✔ | ✔ | ✔ | ✔ | ✔ | ✔ | ✖ | ✖ |
| Jogi kötelezettség | ✔ | ✔ | ✔ | ✖ | ✔ | ✖ | ✖ | ✖ |
| Létfontosságú érdek | ✔ | ✔ | ✔ | ✔ | ✔ | ✖ | ✖ | ✖ |
| Közfeladat, közhatalmi jog. | ✔ | ✔ | ✔ | ✖ | ✔ | ✖ | ✔ | ✖ |
| Jogos érdek | ✔ | ✔ | ✔ | ✔ | ✔ | ✖ | ✔ | ✖ |

## Hozzáféréshez való jog (GDPR 15. cikk)

Az érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és az adatkezelés körülményeivel kapcsolatos információkhoz hozzáférést kapjon.

## Helyesbítéshez való jog (GDPR 16. cikk)

Az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat.

## Tiltakozáshoz való jog (GDPR 21. cikk)

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a GDPR 6. cikk (1) bek. e) vagy f) pontján alapuló kezelése ellen.

Ebben az esetben az Adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben.

## Törléshez (elfeledtetéshez) való jog (GDPR 17. cikk)

Az érintett jogosult arra, hogy az Adatkezelő indokolatlan késedelem nélkül törölje a rá vonatkozó személyes adatokat, ha az adatkezelésnek nincs célja, egyéb jogalapja, tiltakozás esetén nincs elsőbbséget élvező jogszerű ok az adatkezelésre, vagy ha az adatokat eleve jogellenesen kezelték, továbbá az adatokat jogi kötelezettség teljesítéséhez törölni kell.

## Adatkezelés korlátozásához való jog (GDPR 18. cikk)

Az érintett jogosult arra, hogy kérésére az Adatkezelő korlátozza az adatkezelést, ha a GDPR-ban meghatározott feltételek bármelyike megvalósul, és ebben az esetben az Adatkezelő a tároláson kívül más műveletet az adattal ne végezzen.

Ha az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

## Adathordozhatósághoz való jog (GDPR 20. cikk)

Az érintett jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, ha jogszabályi feltételek fennállnak.

## Hozzájárulás visszavonásának joga (GDPR 7. cikk)

Érintett jogosult arra, hogy a hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

## Az adatkezelőnél történő panasztételhez való jog

Az érintett panasszal – vagy bármilyen kérdéssel, kéréssel – élhet az adatkezelőnél a rá vonatkozó személyes adatok kezelése kapcsán. A Carbonline Footprint Kft. illetékes munkatársának elérhetőségei:

Király Márton ügyvezető

Cím: 1122 Budapest, Városmajor utca 1. b. ép. 2. em. 1.

E-mail cím: info@carbonline.hu

Telefon: +36 30 955 9996

## A felügyeleti hatóságnál történő panasztételhez való jog

Az egyéb közigazgatási vagy bírósági jogorvoslatok sérelme nélkül, minden érintett jogosult arra, hogy panaszt tegyen a felügyeleti hatóságnál, ha megítélése szerint a rá vonatkozó személyes adatok kezelése megsérti a kapcsolódó jogszabályokat. A felügyeleti hatóság elérhetőségei:

Nemzeti Adatvédelmi és Információszabadság Hatóság

Rövidített név: NAIH

Cím: 1055 Budapest, Falk Miksa utca 9-11.

Levelezési cím: 1374 Budapest, Pf. 603.

E-mail cím: ugyfelszolgalat@naih.hu

Telefon: +36 (1) 391-1400

Fax: +36 (1) 391-1410

Honlap: <http://naih.hu>